钦定古今图书集成/明伦汇编/氏族典/第635卷 > 《郑樵通志》 > 温迪罕蒲睹
## 钦定古今图书集成/明伦汇编/氏族典/第635卷 > 《郑樵通志》 > 温迪罕蒲睹

按《金史温迪罕蒲睹传》：蒲睹为兀者群牧使。西北路
契丹撒八等反，诸群牧皆应之。贼至，执蒲睹而问之曰：“今欲反未？”蒲睹曰：“吾家世受国恩，子侄皆仕宦，不
能从汝反而累吾族也。”贼怒，脔而杀之，子与孙皆与
害。是时迪斡群牧使徒单赛里、副使赤盏胡失荅，耶
鲁瓦群牧使鹤寿，欧里不群牧完颜术里骨、副使完
颜辞不失，卜迪不部副使赤盏胡失赖，速木典糺详
稳加古买住，胡睹糺详稳完颜速没葛，辖木糺详稳
高彭祖等皆遇害。鹤寿郓王昂子，本名吾都不，五院
部人老和尚率众来招鹤寿与俱反。鹤寿曰：“吾宗室
子，受国厚恩，宁杀吾，不能与贼俱反。”遂与二子皆被
杀。